A Móri Többcélú Kistérségi Társulás Társulási Tanácsa (7 tagjának jelenlétében) – a döntéshozatalhoz előírt szavazatszámnak megfelelően – 6 igen (19162 fő lakosságszámot képviselve), 0 nem és 1 tartózkodás (1719 fő lakosságszámot képviselve) mellett az alábbi határozatot hozta:


Móri Többcélú Kistérségi Társulás
Társulási Tanácsának
18/2026. (III.26.) határozata

Magyaralmás Község Önkormányzatával kötött óvoda működtetésére vonatkozó megállapodás 2. sz. módosítása tárgyában

I.	A Móri Többcélú Kistérségi Társulás Társulási Tanácsa a Móri Többcélú Kistérségi Társulás és Magyaralmás Község Önkormányzata között 2015. május 29.napján létrejött az „óvodai-nevelési feladat ellátásának átadására a Zengő Óvoda Egységes Óvoda-Bölcsőde működtetésére” szóló Megállapodást Magyaralmás Község Önkormányzata Képviselő-testületével közös megegyezéssel az alábbiak szerint módosítja, mely a II. módosítás.

1. A Megállapodás címében a „a 2022. szeptember 1.-jei hatályú módosítással” szövegrész helyébe a „a 2026. május 1. napi hatályú II. módosítással” szövegrész kerül.
2. A Megállapodás 7.3.2. pontja kiegészül az alábbi szövegezéssel:
 „azzal, hogy 2026. január 1. napjától az „091110 Óvodai nevelés, ellátás szakmai feladatai”, a „091120 Sajátos nevelési igényű gyermekek óvodai nevelésének, ellátásának szakmai feladatai” a „091130 Nemzetiségi óvodai nevelés, ellátás szakmai feladatai”, az „091140 Óvodai nevelés, ellátás működtetési feladatai” és a „104031 Gyermekek bölcsődében és mini bölcsődében történő ellátása” kormányzati funkción megjelenő dologi kiadások költségeit – kivéve az épületbiztosítás költségeit - az Önkormányzat a Meseház Óvoda-Bölcsőde részére jogosult továbbszámlázni. Amennyiben e pontban megjelölt kormányzati funkciószám és/vagy elnevezés módosul, azonban az új funkciószám és/vagy név egyértelműen megfeleltethető a korábbinak, jelen megállapodás módosítása nem szükséges.” 
3. A Megállapodás 7.3.3. pont és annak alpontjai hatályon kívül helyezésre kerülnek.
4. A Megállapodás kiegészül az alábbi 21. és 22. pontokkal:

„21.	A Megállapodás II. módosítását Magyaralmás Község Önkormányzata Képviselő-testülete …/2026. (..…..) határozatával fogadta el s foglalta a módosítással egységes szerkezetbe, felhatalmazva a polgármestert annak aláírására.

22.	A Megállapodás II. módosítását a Móri Többcélú Kistérségi Társulás Társulási Tanácsa …/2026. (..…..) határozatával fogadta el s foglalta a módosítással egységes szerkezetbe, felhatalmazva a Társulási Tanács elnökét annak aláírására.”

5. A Társulási Tanács a Megállapodás egyéb pontjait módosítani nem kívánja, azok megállapodó felek részére változatlanul kötelező érvényűek.

II.	A Móri Többcélú Kistérségi Társulás Társulási Tanácsa a Megállapodást az I. pontban foglalt módosítással a határozat mellékletében foglalt tartalommal egységes szerkezetbe foglalja, felhatalmazva a Társulási Tanács elnökét annak aláírására. 

Határidő: 2026.04.30.
Felelős: elnök (Önkormányzati Iroda)





Fenyves Péter
                                                                                            elnök




Kiadmány hiteléül: Dr. Taba Nikoletta
                                        jegyző


